150 
naar de efter det chronologiske System, som i en sen Tid har 
udviklet sig hos dem, ifølge hvilket deres hellige Sagnhistorie 
afsluttedes med den foregaaende, den tredie Verdensalder eller 
med Aar 3101 f. Chr., hvormed den nuværende eller fjerde an- 
toges at begynde, satte Buddhas Dødsaar til 2100 Aar derefter. 
Denne Uvished er gammel i Indien; thi da den chinesiske Pile- 
grim Hjung-thsan omkring Aaret 630 e. Chr, besøgte Buddhis- 
mens hellige Steder i Indien, søgte han forgæves Oplysning om 
Buddhas Dødsaar; idet nogle angave for ham, at der siden del 
Tidspunkt indtil da var henrundet 1500 Aar, andre troede 1200, 
og atter andre mente kun imellem 900 og 1000: Aar; saa at 
der altsaa der var en Forskjel i Tidsangivelsen af en 600 Aar. 
Udenfor Indien have vi i Tibet et aldeles buddhistisk Land, 
opfyldt med buddhistiske Klostre og Præster, hvor det anerkjendte 
Overhoved for den nordlige Kirke nu har sit Opholdssted. Ti- 
bet er fuld af buddhistisk Lærdom og har en særdeles omfangs- 
rig Literatur; og om end Buddhismen er der indført fra Indien 
i en senere Tid, saa er dog denne Literatur af større Betydning, 
da den for største Delen bestaaer af Oversættelser af ældre i 
Indien forfattede Værker, hvoraf nogle ere gjenfundne i Nepal. 
Fra den Kant have vi derimod ikke nogen almindelig Angivelse 
af Buddhas Dødsaar, men derimod 14 forskjellige, der gaae fra 
2422 til 546 (eller 544) f. Chr. Denne store Mangfoldighed 
røber klart Manglen paa Vished, og viser, at man i Tibet under 
Forsøgene paa at finde Sandheden i denne Henseende har, lige- 
som i Indien i den senere Tid, manglet virkelige historiske Kil- 
der eller ikke forstaaet at benytte dem, og derfor været henvist 
til paa Sagn og Legender at bygge vilkaarlige Antagelser, hvortil 
man da har føjet en enkelt Angivelse (546 eller 544), der anden- 
steds fra er kommen dertil. 
Af større Betydning synes Chinesernes Angivelse at være; 
da de antages at have en virkelig Historie, som tillægges en 
meget høj Grad af Troværdighed og Nøjagtighed, og som der- 
hos gaaer meget langt tilbage i Tiden og i hver Fald meget 
